**КОМИ РЕСПУБЛИКАСА ТАРИФ СЛУЖБАЛÖН
ТШÖКТÖД**

**«Газпромтранс» ИКК-лöн подъезднöй кöрт туйяс вылын «Газпромтранс» ИКК-öн вагонъяс нуöмысь транспорт услугаяс вылö медыджыд тариф вынсьöдöм йылысь**

«Донъяс (тарифъяс) государственнöя ладмöдöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм, «Коми Республикаын донъяс (тарифъяс) государственнöя ладмöдöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм серти

ТШÖКТА:

1. Вынсьöдны «Газпромтранс» ИКК-лöн подъезднöй кöрт туйяс вылын «Газпромтранс» ИКК-öн вагонъяс нуöмысь транспорт услугаяс вылö медыджыд тариф:

«Газпромтранс» ИКК-лöн киын кутан подъезднöй кöрт туйяс вылын татшöм инпас кузя: Ухта кар, Стрöитчысьяс ул., 14, 25 №-а стрелочнöй переводсянь 101 №-а стрелочнöй переводöдз, öти вагонысь, став сикас грузъяслы 588,83 шайт мында (СДВ-тöг);

кöртым право серти кутан «Газпромтранс» ИКК-лöн подъезднöй кöрт туйяс вылын татшöм инпас кузя: Ухта кар, Стрöитчысьяс ул., 12, 200124 инвентарнöй №, лит. Б1, Б2, öти вагонысь, став сикас грузъяслы 144,22 шайт мында (СДВ-тöг).

2. Урчитны, мый тайö тшöктöдлöн 1 пунктöн вынсьöдöм тарифöн вöдитчöны Ветлосян кöрт туй станция пыр вагонъяс нуöдiгöн. Тыртöм вагонъясысь мынтысьны оз ков.

3. Лыддьыны вынтöмöн «ГАЗПРОМТРАНС» ИКК-лöн подъезднöй кöрт туйяс вылын «ГАЗПРОМТРАНС» ИКК-öн вагонъяс нуöмысь транспорт услугаяс вылö медыджыд тариф вынсьöдöм йылысь» 2008 во сора тöлысь 2 лунся 47/1 №-а тшöктöд, «ГАЗПРОМТРАНС» ИКК-лöн подъезднöй кöрт туйяс вылын «ГАЗПРОМТРАНС» ИКК-öн вагонъяс нуöмысь транспорт услугаяс вылö медыджыд тариф вынсьöдöм йылысь» Коми Республикаса тариф службалöн 2008 во сора тöлысь 2 лунся 47/1 №-а тшöктöдö вежсьöм пыртöм йылысь» 2009 во сора тöлысь 24 лунся 63/1 №-а Коми Республикаса тариф службалысь тшöктöдъяс.

4. Вöзйыны «Газпромтранс» ИКК-лы быд квартал сетны Коми Республикаса тариф службаö отчётнöй квартал бöрся тöлысьлöн 15 лунöдз «Газпромтранс» ИКК-лöн подъезднöй кöрт туйяс вылын вагонъяс нуöмысь транспорт услугаяс отчётнöй кварталын збыль вöчан мында йылысь юöр.

5. Тайö тшöктöдыс вынсялö урчитöм ногöн.

**Юрнуöдысь А.И.Шеремет**

Сыктывкар

2010 вося ода-кора тöлысь 14 лун

26/1 №

Вудж. Кузнецова Н.А., 1 910 пас